OpenLLM-France/wikimedia huggingface dataset:
# Princeps

Princeps-ak erromatar legioetan, armadan urte kopuru jakin bat egindako soldaduak ziren. Errepublikako legioaren formazioan, dama-jokoaren antza zuena, hastati-en atzean jartzen ziren, eta haien atzetik sartzen ziren borrokan. Erdietsi da, hastatiek aurkaria higatu ondoren hasiko zirela etsaiari aurre egiten, beti ere, hastatiek ez baziren gai izan etsaien lerroak hausteko. Une horretan, princeps-ak aurrea hartu eta borrokaren pisu nagusia hartuko zuten gazteagoak ziren hastati-ak ordezkatuz.

## Ekipamendua

Princeps-al beteranoak ziren, 30 urte ingurukoak, eta hastati-enak baino goragoko gizarte-mailetatik zetozen. Erromatar legioen bizkarrezurra osatzen zuten Errepublikaren garaian, G. Marioren erreformen aurretik.
Bere ekipamendua hastati-en bezalakoxea zen. Scutum klasikoa zeramaten, pilum bat edo gehiago, borrokan hasi baino lehentxeago etsaiari botatzen zietena, eta gladius bat biguntzen zutenak.
Marioren erreformen aurretik, soldadu bakoitzak bere ekipamendua erosi behar zuen. Principeps-ek kalitate hobeagoko ekipamendua eskura zezaketen.

## Historia

Uste denez, principeps-ak Marco Furio Kamilo-ek antolatu zituela, eta etruriar erregeen garaiko armadaren bigarren klasea moldatu sortu zituela. Antzinako bigarren klase hori falange handi baten lehen lerroetan kokatzen zen eta geroago princeps-ak izango zirenek eramaten zuten antzerako ekipatuta zuten. Bigarren klasea, ekipamendu astunagoa zeraman lehen lerroko lehen klaseko gizonei babesa ematen zieten. Litekeena da samnitekin borrokatu ondoren eta Breno gerlari galiarraren aurrean izan zuten egundoko porrotaren ondoren, erromatarrek unitate txikiagoak erabiltzea erabakitzeak, aipatutako bi kasuetan etsaiak tamaina txikiagoko unitate militarrak erabili baitzituzten. Talde txikiagoekin egindako borrokek erakutsi zieten malgutasuna garrantzitsua zela eta falangea desegokia zela Italia erdialdeko eremu malkartsuan.

## Erreferentziak

* 1 2 (Ingelesez) Southern, Pat. (2007). The Roman Army: A Social and Institutional History. Oxford university press ISBN 0195328787..
* ↑ (Ingelesez) Penrose, Jane. (20058). Rome and Her Enemies: An Empire Created and Destroyed by War.. Osprey publishing., 29 or. ISBN 1841769320..

## Kanpo estekak

* Datuak: Q606518
# Argitasun

Argitasuna argia denaren nolakotasuna da. Argitasuna erradiazio elektromagnetikoaren magnitude absolutua da, argia igortzen duen objektu batek igortzen duen irradiatze-energia.
Astronomian, argitasuna, izar, galaxia edo beste objektu astronomiko batek denbora unitate bakoitzeko igortzen duen energia elektromagnetikoaren kopuru osoa da.
SI unitateetan, argitasuna segundoko jouletan edo wattetan neurtzen dute. Astronomian, argitasun balioak, sarri, eguzki-argitasun terminoetan agertzen dira, L$_⊙$ ikurra duena.

## Erreferentziak

* ↑ Euskaltzaindia. Argitasun. in: Euskaltzaindiaren Hiztegia..
* ↑ (Ingelesez) Luminosity | astronomy. in: Encyclopedia Britannica..
* ↑ Hopkins, Jeanne. (1980). Glossary of Astronomy and Astrophysics. (2. argitaraldia) The University of Chicago Press ISBN 978-0-226-35171-1..
* ↑ (Ingelesez) Morison, Ian. (2013). Introduction to Astronomy and Cosmology. Wiley, 193 or. ISBN 978-1-118-68152-7..

## Kanpo estekak

* Datuak: Q105902
# Fran Yeste

Francisco Javier Yeste Navarro (Basauri, Bizkaia, 1979ko abenduaren 6a - ) euskal herritar futbolari ohia da, puntaerdi gisa aritzen zena. Athletic-en hamaika denboraldiz aritu eta gero, Arabiar Emirerri Batuetako eta Greziako ligetan jokatu zuen. Euskal Herriko futbol selekzioarekin ere hainbat partida jokatu ditu. Erretiratu eta gero entrenatzaile bilakatu zen.

## Estatistikak

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 1997/98 | 38 | 7 | - | - | - | - | - | - | - | - | 38 | 7 |
| Baskonia | Denera | Denera | 38 | 7 | - | - | - | - | - | - | - | - | 38 | 7 |
| Bilbao Athletic | 2.B | 1998/99 | 23 | 2 | - | - | - | - | - | - | - | - | 23 | 2 |
| Bilbao Athletic | 2.B | 1999/00 | 11 | 0 | - | - | - | - | - | - | - | - | 11 | 0 |
| Bilbao Athletic | Denera | Denera | 34 | 2 | - | - | - | - | - | - | - | - | 34 | 2 |
| Athletic | 1. | 1998/99 | 8 | 0 | 0 | 0 | 0 | 0 | - | - | - | - | 8 | 0 |
| Athletic | 1. | 1999/00 | 6 | 0 | 0 | 0 | - | - | - | - | - | - | 6 | 0 |
| Athletic | 1. | 2000/01 | 34 | 6 | 4 | 1 | - | - | - | - | - | - | 40 | 7 |
| Athletic | 1. | 2001/02 | 22 | 2 | 6 | 1 | - | - | - | - | - | - | 28 | 3 |
| Athletic | 1. | 2002/03 | 28 | 6 | 1 | 0 | - | - | - | - | - | - | 29 | 6 |
| Athletic | 1. | 2003/04 | 30 | 11 | 1 | 0 | - | - | - | - | - | - | 31 | 11 |
| Athletic | 1. | 2004/05 | 27 | 8 | 7 | 2 | - | - | 8 | 3 | - | - | 42 | 13 |
| Athletic | 1. | 2005/06 | 35 | 4 | 3 | 1 | - | - | - | - | - | - | 38 | 5 |
| Athletic | 1. | 2006/07 | 38 | 5 | 2 | 1 | - | - | - | - | - | - | 40 | 6 |
| Athletic | 1. | 2007/08 | 24 | 3 | 4 | 0 | - | - | - | - | - | - | 28 | 3 |
| Athletic | 1. | 2008/09 | 28 | 3 | 4 | 0 | - | - | - | - | - | - | 32 | 3 |
| Athletic | 1. | 2009/10 | 22 | 2 | 0 | 0 | - | - | 11 | 0 | 0 | 0 | 33 | 2 |
| Athletic | Denera | Denera | 302 | 50 | 32 | 6 | 0 | 0 | 19 | 3 | 0 | 0 | 353 | 59 |
| Al-Wasl | 1. | 2010/11 | 21 | 10 | 6 | 2 | - | - | - | - | - | - | 27 | 12 |
| Al-Wasl | Denera | Denera | 21 | 10 | 6 | 2 | - | - | - | - | - | - | 27 | 12 |
| Olympiacos | 1. | 2011/12 | 5 | 0 | 2 | 0 | 2 | 0 | - | - | - | - | 9 | 0 |
| Olympiacos | Denera | Denera | 5 | 0 | 2 | 0 | 2 | 0 | - | - | - | - | 9 | 0 |
| Baniyas | 1. | 2011/12 | 7 | 0 | 4 | 2 | 6 | 3 | - | - | - | - | 17 | 5 |
| Baniyas | Denera | Denera | 7 | 0 | 4 | 2 | 6 | 3 | - | - | - | - | 17 | 5 |
| Ibilbide osoan | Ibilbide osoan | Ibilbide osoan | 407 | 69 | 44 | 10 | 8 | 3 | 19 | 3 | 0 | 0 | 478 | 85 |

## Palmaresa

* 1999ko FIFAko 20 urte azpiko Munduko Txapelketa.

## Kanpo estekak

* Fitxa - www.athletic-club.net
* Datuak: Q431235
* Multimedia: Fran Yeste / Q431235
# Gibbon ur-jauziak

Gibbon ur-jauziak (ingelesez: Gibbon Falls) Estatu Batuetako Yellowstone Parke Nazionalean dagoen ur-jauzi multzo bat da, Wyoming estatuan hain zuzen ere.

## Deskribapena

Gibbon ibaiak egiten duen 26 metrotako altuerako ur-jauzia da. Ur-jauziak malda batean behera doaz eta ez dute erorketa librerik.
Gibbon eta Firehole ibaiak elkartzen diren puntutik 7'6 kilometro ibaian gora kokaturik daude.

## Historia

1872an William Henry Jackson argazkilari estatubatuarrak deskribatu zituen lehenengo aldiz. Izenaren jatorria ez da ezagutzen, baina 1880. hamarkadaren erdialderako Gibbon Falls izenarekin aipatzen ziren agirietan eta mapetan.
Arrainek ibaian gora egiteko hesi naturala zen eta ur-jauzietatik goragoko urek ez zuten arrainik. 1890. urtean ortzadar-amuarraina sartu zuten Gibbon ibaiaren goiko zatian. Ur-jauziek hesi naturala izaten jarraitzen dute eta goiko zatian arrantza turismoa mantentzeko aldiro arrain berriak sartzen dituzte.

## Iruditegia

* Gibbon ur-jauzia.
* Gibbon ibaia.
* Frank Jay Haynesen margolana (1910).

## Erreferentziak

* 1 2 3 (Ingelesez) Holden, Courtney. (2014-11-17). «Yellowstone's Gibbon Falls» Yellowstone National Park (Noiz kontsultatua: 2024-10-09).
* ↑ Rubenstein, Paul; Whittlesey, Lee H.. (2000). The Guide to Yellowstone Waterfalls and their Discovery. Neenah, WI: Big Earth Publishing, 38 or. ISBN 978-1-56579-351-4..
* ↑ Schullery, Paul; Varley, John D.. (1998). Yellowstone Fishes-Ecology, History, and Angling in the Park. Mechanicsburg, PA: Stackpole Books, 26 or. ISBN 0-8117-2777-7..

## Kanpo estekak

* Datuak: Q38522
* Multimedia: Gibbon Falls / Q38522
# Dentipellis fragilis

Dentipellis fragilis Hericiaceae familiako onddo espezie bat da.
Sinonimoak: Hydnum macrodon, Acia macrodon, Dryodon macrodon, Odontia macrodon, Dryodon fragile, Oxydontia macrodon, Mycoacia macrodon, Hericium fragile, Dentipellis macrodon, Dentipellis echinospora.

## Deskribapena
### Karpoforoa

Erresupinatua, subikolo mehearekin, apur bat edo irregularki zabaldua, zuria, flokulosoa, mintzezko-haragitsua, biguna, hauskorra.

### Himenioa

Agerian, estu dauden eztenez osatua, luzeak, 0,5-1,5 mm, puntazorrotz samarrak, alde ebakitzailearekin eta etenarekin (lentearekin), horiak, eta lehortu ondoren laranja-arre kolorekoa, orokorrean norabide inklinatuan antolatuta.

## Jangarritasuna

Interes gastronomikorik gabea.

## Sasoia eta lekua

Enborretan, batez ere alertzeetan.

### Banaketa eremua

Kanada, Ameriketako Estatu Batuak, Venezuela, Brasil, Europa, Errusia, Kaukasia, Japonia, Txina, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ MycoBank
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 479 or. ISBN 84-282-0541-6 (T. 3). ISBN: 84-282-0538-8 (O.C.)..
* ↑ Dentipellis fragilis: GBIF—the Global Biodiversity Information Facility.

## Kanpo estekak

* Datuak: Q10670216
* Multimedia: Dentipellis fragilis / Q10670216
# Parisko berdea

Parisko berdea (kobre(II) azetate triartsenito edo kobre(II) azetoartsenito) artsenikoan oinarritutako pigmentu organiko bat da. Pigmentu berde gisa, Mitisko berdea edo Schweinfurt berdea izenekin ere ezaguna da, besteak beste. Esmeralda koloreko hauts kristalino bat da, oso toxikoa, plagizida eta intsektizida gisa erabili dena, baita artean margo gisa ere. 1814an sortu zen lehen aldiz, kolore berde distiratsu bat sortzeko asmoarekin, eta hainbat margolarik erabili zuten XIX. mendean zehar. Oso kopuru txikia emanez gero, urdin tonuak hartzen ditu, baina berde distiratsua da asko erabiliz gero. Margolanetan, azkar degradatzen den margoa da.

## Erabilera
### Margolaritza

Parisko berdea asko erabili zen XIX. mendean zehar. Claude Monetek, Paul Gauguinek edo Vincent van Goghek erabili dute. Gauguinek uste zuen kolorea modu naturalean lortzea oso zaila zela.

### Intsektizida

1867an Illinoisko nekazariak konturatu ziren Parisko berdea oso eraginkorra zela patata-zomorroak hiltzeko, kalte handiak eragiten zituen intsektua. Artsenikoa janarien gainean erabiltzearekin kezkak baziren ere, laster hasi zen erabiltzen kakalardoa hiltzeko. 1880an munduan gehien erabiltzen zen intsektizida zen. Heliothis virescens tabakoren parasitoa kentzeko ere erabiltzen zen.
Bigarren Mundu Gerran Sardinia eta Kortsika sakonki fumigatu zituzten malaria kontrolpean edukitzeko asmoz.

## Erreferentziak

* ↑ «Dangers in the Manufacture of Paris Green and Scheele's Green» Monthly Review of the U.S. Bureau of Labor Statistics 5 (2): 78–83. 1917 ISSN 2329-1354. (Noiz kontsultatua: 2024-09-25).
* ↑ (Ingelesez) Mars, Ashley Grove. (2020-06-11). «Chrysler Museum of Art |» Chrysler Museum of Art (Noiz kontsultatua: 2024-09-25).
* ↑ Sorensen, Willis Conner. (1995). Brethren of the net: American entomology, 1840-1880. University of Alabama Press ISBN 978-0-8173-0755-4. (Noiz kontsultatua: 2024-09-25).
* ↑ (Ingelesez) Blanco, Carlos A.. (2012-07). «Heliothis virescens and Bt cotton in the United States» GM Crops & Food 3 (3): 201–212. doi:10.4161/gmcr.21439. ISSN 2164-5698. (Noiz kontsultatua: 2024-09-25).
* ↑ (Ingelesez) «History» achh.army.mil (Noiz kontsultatua: 2024-09-25).

## Kanpo estekak

* Datuak: Q339657
* Multimedia: Paris Green / Q339657
# Chory Castro

Gonzalo Castro Irizábal, goitizenez «Chory» (Trinidad, Uruguai, 1984ko irailaren 14a) Errealean jokatzen duen ezker hegaleko jokalaria da. 2013/2014 denboraldian oso gutxi jokatu zuen, Griezmann haren aurretik zegoelako. 2014/2015 denboraldian, Griezmann Atletico Madrila joan zelarik, ezker hegaleko leku hura libre geratu zen, eta Choryk bete zuen.

## Kirol ibilbidea

| Kluba | Urtea(k) | Partida(k) | Gol(ak) |
| Nacional | 2002 - 2007 | 98 | 22 |
| Mallorca | 2007 - 2012 | 146 | 27 |
| Real Sociedad | 2012 - 2016 | 105 | 13 |
| Málaga | 2016 - | 16 | 1 |

## Kanpo estekak

* Datuak: Q459713
* Multimedia: Gonzalo Castro Irizábal / Q459713
# Polibinilkarbazol

Polibinilkarbazola (PVK) tenperaturarekiko erresistentea den polimero termoplastikoa da, N-binilkarbazol monomeroaren erradikal-polimerizazio bidez sortua. Polimero fotoeroale bat da, eta, beraz, polimero fotorefraktiboen eta LED organikoen oinarria.
Polibinilkarbazola Walter Reppe, Ernst Keyssner eta Eugen Dorrer kimikariek aurkitu zuten eta I.G. Farben-ek AEBetan 1937an patentatu zuen. PVK izan zen fotoeroankortasuna ezagutzen zitzaion lehen polimeroa. 1960tik aurrera, mota horretako beste polimero batzuk deskubritu zituzten.

## Ezaugarriak

PVK 160 - 170 C arteko tenperaturetan erabil daiteke, eta, beraz, tenperaturarekiko erresistentea den termoplastikoa da. Eroankortasun elektrikoa aldatu egiten zaio argiztapenaren arabera. Hori dela eta, PVK erdieroale edo fotoeroale gisa sailkatzen da. Polimeroa oso hauskorra da, baina hauskortasuna txikiagotu egin daiteke isopreno pixka batekin kopolimerizatuz.

## Ekoizpena

Polibinilkarbazola N-binilkarbazoletik lortzen da erradikal-polimerizazio bidez, hainbat modutan. 180 C-tan buruturiko esekidura-polimerizazio bidez presta daiteke, sodio kloruroa eta potasio kromatoa katalizatzaile gisa usatuz. Halaber, hasarazle moduan AIBN edo Ziegler-Natta katalizatzaile bat ere usa daiteke.

## Erabilera

Prezio altua eta ezaugarri bereziak dituenez, PVKren erabilera-esparru berezietara mugatzen da. Isolamendu teknologian erabiltzen da, elektrofotografian (adibidez, kopiagailuetan eta laser inprimagailuetan), polimerozko kristal fotonikoak fabrikatzeko argia igortzen duten diodo organikoetarako eta gailu fotovoltaikoetarako. Gainera, PVK polimero fotorefraktiboa denez, zeregin garrantzitsua du holografian.
Azkenik, estirenoarekin eratzen dituen kopolimeroak kuzinatzeko tresnetan usa daitezke.

## Erreferentziak

* ↑ (Ingelesez) Tsutsumi, Naoto. (2016-05). «Molecular design of photorefractive polymers» Polymer Journal 48 (5): 571–588. doi:10.1038/pj.2015.131. ISSN 1349-0540. (Noiz kontsultatua: 2024-08-14).
* 1 2 3 Wypych, George. (2016). Handbook of polymers. (2nd edition. argitaraldia) CP, ChemTec Publishing ISBN 978-1-927885-11-6. (Noiz kontsultatua: 2024-08-14).
* ↑ Elias, Hans-Georg. (2001). Makromoleküle. 3: Industrielle Polymere und Synthesen. (6. vollst. überarb. u. erw. Aufl. argitaraldia) Wiley-VCH ISBN 978-3-527-29961-4. (Noiz kontsultatua: 2024-08-14).
* ↑ (Ingelesez) Lova, Paola; Megahd, Heba; Stagnaro, Paola; Alloisio, Marina; Patrini, Maddalena; Comoretto, Davide. (2020-01). «Strategies for Dielectric Contrast Enhancement in 1D Planar Polymeric Photonic Crystals» Applied Sciences 10 (12): 4122. doi:10.3390/app10124122. ISSN 2076-3417. (Noiz kontsultatua: 2024-08-14).

## Kanpo estekak

* Datuak: Q66421202
# Behe Paleolitoa

Behe Paleolitoa Paleolitoaren edo Antzinako Harri Aroaren azpibanaketa goiztiarrena da. Duela 3,3 milioi urte inguru hasi zen, egungo erregistro arkeologikoan hominidoek harrizko tresnak ekoizteko eta erabiltzeko egindako lehen probak agertu zirenetik, eta duela 300.000-250.000 urte ingurura arte, Olduvai aldia («1 modua») eta Acheul aldia («2 modua») harri-industriak barne hartuz. Tarte horretan Australopithecus generoko hominidoak Homo generoko lehenengo kideek ordezkatu zituzten eta gizaki horiek Afrikatik atera ziren behin eta berriro. Behe Paleolitoaren amaieran Homo sapiensen lehen agerpenak daude Afrikan.
Erdi Paleolitoa Behe Paleolitoaren ondoren etorri zen, eta nukleo prestatua zuten tresnak fabrikatzeko teknologia aurreratuenen agerpena erregistratu zuen, hala nola Mousteriarra. Hominidoek egindako suaren lehen kontrola Behe Paleolitokoa edo Erdi Paleolitokoa ote den oraindik eztabaidan dago.

## Erreferentziak

* ↑ (Ingelesez) Harmand, Sonia; Lewis, Jason E.; Feibel, Craig S.; Lepre, Christopher J.; Prat, Sandrine; Lenoble, Arnaud; Boës, Xavier; Quinn, Rhonda L. et al.. (2015-05). «3.3-million-year-old stone tools from Lomekwi 3, West Turkana, Kenya» Nature 521 (7552): 310–315. doi:10.1038/nature14464. ISSN 1476-4687. (Noiz kontsultatua: 2024-09-29).
* ↑ Barham, Lawrence; Mitchell, Peter. (2008). The first Africans: African archaeology from the earliest tool makers to most recent foragers. (1. publ. argitaraldia) Cambridge University Press ISBN 978-0-521-61265-4. (Noiz kontsultatua: 2024-09-29).
* ↑ «Lower paleolithic | Definition of Lower paleolithic at Dictionary.com» web.archive.org 2020-07-16 (Noiz kontsultatua: 2024-09-29).

## Kanpo estekak

* Datuak: Q7463501
* Multimedia: Lower Paleolithic / Q7463501
# Diachea leucopodia

Diachea leucopodia Didymiaceae familiako onddo espezie bat da.
Sinonimoak: Stemonitis leucopodia, Stemonitis elegans, Stemonitis leucostyla, Diachea elegans, Diachea leucostyla, Diachea confusa.

## Deskribapena

Esporangioa: Estuki bilduta edo gregarioak; zilindrikoak edo elipsoidalak, pendunkulatuak; gutxitan azpiglobosoak, kamutsak, azpiumbilikatuak; urdin metaliko kolore eder batekoa edo brontze purpura kolorekoa, irideszentea, 1 eta 2 mm bitarteko garaierakoa eta 0,4 eta 0,6 cm bitarteko lodierakoa. Pendunkulu sendoa, hauskorra, karetsua, elurra bezain zuria, goialdean mehetua, esporangioaren garaiera erdia du. Hipotalo zuria, zainekin, erretikulu dentso bat eratzen du. Kolumela lodia eta mehetua, esporangioaren altuera erdiraino harzen du. Kapillizioa harizpi anastomosatu eta adarkatuekin. Arreak.
Etimologia: Leucopoda epitetoa grekotik dator, zuria esan nahi duen “leucos” hitzetik eta hanka esan nahi duen “pus” hitzetik. Pendunkoloaren koloreagatik.

## Sasoia eta lekua

Eroritako hostoetan eta adartxoetan.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 595 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Diachea leucopodia: GBIF—the Global Biodiversity Information Facility.

## Kanpo estekak

* Datuak: Q20686438
* Multimedia: Diachea leucopodia / Q20686438
# Diderma floriforme

Diderma floriforme Didymiaceae familiako onddo espezie bat da.
Sinonimoak: Stemonitis floriformis, Lycoperdon floriforme, Didymium floriforme, Diderma spurium, Reticularia floriforme, Leangium lepidotum, Cionium lepidotum, Leangium floriforme, Cionium floriforme, Diderma lepidotum, Chondrioderma floriforme.

## Deskribapena

Esporangioak: Globo itxurakoak edo udare-formakoak, pedunkulatuak, libreak eta kolonietan bilduta, 1,2-2 eta 0,7-1 mm, arre zurbil koloretik sepia-marroi koloreraino. Peridio bikoitza: muturra kartilaginosoa, barnekoa mintzezkoa. Dehiszentzia irregularra, zeinaren bidez peridioa ertz petaliformetan banatzen da (hortik izena), askotan biribilduak eta kopa-forma iraunkorretan. Pendunkulo liraina, ildaskatua, arre-laranja kolorekoa, beheko hipotaloarekin bat egiten duena. Kapilizio ugari harizpi arre eta delikatuekin.

## Jangarritasuna

Interes gastronomikorik gabea.

## Sasoia eta lekua

Usteltzen ari diren egurretan.

### Banaketa eremua

Kanada, Ameriketako Estatu Batuak, Europa, Errusia, Taiwan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 597 or. ISBN 84-282-0541-X (T.3). ISBN: 84-282-0538-8 (O.C.)..
* ↑ Diderma floriforme: GBIF—the Global Biodiversity Information Facility.

## Kanpo estekak

* Datuak: Q49630840
* Multimedia: Diderma floriforme / Q49630840
# Didymium difforme

Didymiun difforme Didymiaceae familiako onddo espezie bat da.
Sinonimoak: Reticularia angulata, Licea caesia, Amphisporium versicolor, Lycogala minutum, Licea alba, Reticularia pusilla, Physarum album, Physarum caesium, Licea macrospora, Diderma neesii, Diderma libertianum, Didymium libertianum, Chondrioderma difforme, Chondrioderma liceoides, Diderma macrosporum, Diderma angulatum, Diderma persoonii, Chondrioderma persoonii, Didymium tubulatum.

## Deskribapena

Esporangioak: Gregarioak, sesilak, pulbinatu-lautua, 0,3 eta mm 1 bitartekoa, plasmodiokarpoak ere bai, laburrak, (25 mm), leunak eta zuriak. Peridio bikoitza: kanpoaldea zarakarrarekin, barnean kolore ezberdinak eta irideszentea. Kapilizio urria, arrea edo koloregabea, adar dikotomikoak dituzten harizpiz eratuak.
Etimologia: Diforme epitetoa bere forma irregularragatik du.

## Jangarritasuna

Interes gastronomikorik gabea.

## Sasoia eta lekua

Hosto hiletan, belar-zurtoinetan, animalia belarjaleen simaurretan.

### Banaketa eremua

Kanada, Ameriketako Estatu Batuak, Europa, Errusia, Taiwan, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 599 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Didymium difforme: GBIF—the Global Biodiversity Information Facility.

## Kanpo estekak

* Datuak: Q70590807
* Multimedia: Didymium difforme / Q70590807